open-index/open-wikipedia-markdown huggingface dataset:
A capela (música)

**A capela** (do italiano ***a cappella*** que significa "como na capela" ) é o xeito de crear música unicamente a través da voz humana xerando os sons, o ritmo, a melodía e a harmonía necesarias sen necesidade de ningún tipo de instrumento musical.

## Orixe 
A música a capela é música vocal sen acompañamento instrumental.&nbsp;Provén das restricións no uso de instrumentos musicais en igrexas cristiás desde a introdución do canto gregoriano ata ben entrado en medievo.

A música a capela utilízase adoito en música sacra. O canto gregoriano é o exemplo máis claro de música a capela, do mesmo xeito que a maioría da música vocal sacra do Renacemento. O madrigal foi tamén unha forma de canto a capela, ata que a comezos do Barroco se lle engadiron diferentes instrumentos. Os Amish, as igrexas de Cristo, congregacións bautistas primitivas,  a maioría das congregacións da igrexa católica e os cristiáns ortodoxos do Leste (principalmente rusos e outros grupos eslavos) son corpos relixiosos coñecidos por realizar os oficios sen acompañamento musical. A arpa sacra, un tipo de música "popular" relixiosa, é tamén un estilo de canto a capela. Durante os anos 80, tivo maior pulo entre os grupos relixiosos o uso de agrupacións vocais como entretemento.

## Historia 
Desde a descuberta dos primeiros aparellos para gravar son, as gravacións de música a capela son infinitas. A invención do magnetófono na década dos corenta chegou acompañada da época dourada dos grupos vocais estadounidenses cun gran número de estilos desenvolvidos desde os campos de algodón dos escravos, cos seus "gospel". Blues, scat, jazz, beeboop, rock and roll, doo wop, surf e un longo etcétera son estilos dos  anos 40,50 e 60. Desde os anos 80, incitado polo éxito de cancións de artistas como Bobby McFerrin, Boyz II Men, Flying Pickets, Neri per Caso, Vocal Siete, Rockapella, etc., esta forma de música colleu un auxe importante.

Os arranxos da música popular para os pequenos conxuntos a capela inclúen xeralmente unha voz que canta a melodía principal, unha que canta sobre unha liña de baixo, e que marca o ritmo, e as voces restantes, que contribúen ao acompañamento en forma de harmonía acorde, que se chama coro. Con todo, moitos grupos a capela contemporáneos adoptaron outros métodos, incluíndo polifonía e o *beatbox* ou percusión vocal, que consiste nunha caixa de ritmos producida coa boca ou a imitación dunha batería, percusión menor, pratos, etc.

Tamén xurdiron bandas de música a capela en xéneros de música máis populares, como Van Canto, que combina os seus propios temas con versións a capela de clásicos do heavy metal.

En 2009 xurdiu o grupo The Voca People orixinario de Israel, que combina o canto a capela con beatboxing.

En 2015 o grupo a capela estadounidense Pentatonix gañou un Grammy ao mellor arranxo instrumental ou a capela polo seu tema 'Daft Punk'. Isto supuxo un grande avance no recoñecemento da música a capela no ámbito contemporáneo.

## Notas 
## Notas 
### Véxase tamén 
* Doo wop
* Gospel
### Ligazóns externas 
* «Ievan Polkka» interpretada a capela por Loituma
Concello de Atlautla

**Atlautla** é un concello que se atopa ao leste do Estado de México, en México. Limita coas municipalidades mexicanas de Tepetlixpa, Ozumba, Amecameca e Ecatzingo. Abrangue unha área de 162,06&nbsp;km² e a súa poboación era de 27&nbsp;663 habitantes no ano 2010. A cabeceira municipal é Atlautla de Victoria.

## Topónimo 
Atlautla provén do náhuatl *atlauhtli* (barranca) e o sufixo de abundancia *-tla*. O seu nome significa "lugar onde abondan as barrancas".

## Galería de imaxes 

Ficheiro:Flora Atlautla.JPG|Flora de Atlautla.
Ficheiro:Iglesia, San Miguel Atlautla.jpg|Igrexa de San Miguel.

## Notas 
## Véxase tamén 
### Ligazóns externas 
* Concello de Atlautla INEGI, 2009.
Concello de Atizapán de Zaragoza

**Atizapán de Zaragoza** é un concello que se atopa ao noroeste do Estado de México, en México. Limita coas municipalidades de Naucalpan de Juárez, Nicolás Romero, Cuautitlán Izcalli e Jilotzingo. A súa área é de 91.07&nbsp;km² e a súa poboación no ano 2010 era de 489&nbsp;937 habitantes. A cabeceira municipal é Ciudad López Mateos.

## Topónimo 
Atizapán identifícase co nome na lingua náhuatl de **Atizapan** (cfr. náhuatl actual **a**tl (auga), **tiza**tl (arxila branca) e o sufixo de lugar -**pan**). O seu actual nome provén do náhuatl que significa "lugar sobre as augas de arxila branca".

## Política e goberno 
## Personaxes 
* Adolfo López Mateos, expresidente dos Estados Unidos Mexicanos, nado en Atizapán de Zaragoza.

## Galería de imaxes 

## Notas 
## Véxase tamén
### Ligazóns externas 
* Concello de Atizapán de Zaragoza INEGI, 2009.
O Castrillón, Bretoña, A Pastoriza

**O Castrillón** é un lugar da parroquia de Bretoña, no concello lugués da Pastoriza, na comarca da Terra Chá. Segundo o IGE, en 2015 tiña 27 habitantes (15 homes e 12 mulleres).

## Lugares e parroquias 
### Lugares de Bretoña 
### Parroquias da Pastoriza 
## Notas 
## Véxase tamén 
### Outros artigos 
*Lugares da Pastoriza
Concello de Los Cabos

**Los Cabos** é un municipio do estado de Baixa California Sur. Limita coa municipalidade mexicana de La Paz e co océano Pacífico. A súa área é de 3&nbsp;451&nbsp;km², e a súa poboación era de 238&nbsp;487 habitantes no ano 2010. A cabeceira municipal é San José del Cabo.

## Demografía 
## Notas
Eduardo Méndez Brandón

**Eduardo Méndez Brandón**, finado na Coruña o 3 de agosto de 1927, foi un avogado e político galego.

## Traxectoria 
Sobriño de Daniel Modesto Brandón e irmán de Emilio Méndez Brandón. Avogado en Celanova. Foi elixido deputado polo distrito de Celanova nas eleccións de 1873 como posibilista. Marchou despois a Vigo, onde foi xuíz municipal. Finalmente instalouse na Coruña, onde abriu un despacho. Foi decano do Colexio de Avogados da Coruña (1902-1914) e vicepresidente da Comisión provincial. Colaborou en *El Ideal Gallego*.

## Vida persoal 
Casou con Filomena Gil de Acuña e foi pai de José María Méndez Gil Brandón.

## Notas
Estadio Municipal García Hermanos

O **Estadio Municipal García Hermanos** é un campo de fútbol propiedade do Concello de Betanzos.

## Historia 
O 10 de abril de 1989, nun acto presidido polo daquela alcalde de Betanzos, Manuel Lagares Pérez, e o presidente da Deputación da Coruña, José Manuel Romay Beccaría, canda outras autoridades autonómicas e provinciais, foi presentado o proxecto e maqueta dun novo campo de fútbol para Betanzos.

Inaugurouse en 1991 e nel xoga os seus partidos como local o Betanzos CF. O seu terreo de xogo é de herba natural e conta cunha bancada cuberta con capacidade para 5.000 espectadores.

Este campo veu substituír o vello campo municipal do Carregal, tamén de titularidade municipal e situado nas proximidades, que aínda se conserva para adestramentos e uso das categorías inferiores do club brigantino.

## Notas
Conflito entre Uber e os taxis

[400px|miniatura|Legalidade de Uber nas cidades onde opera ou operou algunha vez. En **verde**, sen restriccións; en **rosa**, permitido pero con limitacións; en **vermello**, prohibido. *Nota: en [España volveu ser legal en 2016*.]]
O **conflito entre a empresa Uber e os taxistas tradicionais** é a disputa xurdida a raíz do comezo dos servizos da primeira en cada país.  En España, a empresa de software móbil Uber, comezou a operar en Barcelona, de xeito que puña en contacto a condutores particulares con usuarios da aplicación para contratar o servizo de transporte. En setembro dese mesmo ano comezou a operar tamén en Madrid. Neste contexto, os taxistas iniciaron diversas protestas contra un servizo que consideraban competencia desleal, en consonancia con outras protestas que se produciron nos diferentes países onde Uber operaba.

O 11 de xuño de 2014, nunha acción concertada en Barcelona e outras cidades europeas, os taxistas bloquearon as rúas como xeito de protesta en contra do que percibían coma unha ameaza contra os seus intereses e o futuro do sector. O argumento dos taxistas baseábase no feito de que Uber e outros servizos baseados en aplicacións intelixentes semellantes tiñan unha vantaxe inxusta ao non estaren suxeitos aos mesmos tipos de taxa nin regulamentación ca os taxis. A empresa, por outra banda, defendíase argumentando que os seus servizos só se limitan a facilitar o contacto entre particulares e que non se trataban dunha empresa de transportes.

## Notas
## Véxase tamén
### Outros artigos
* Competencia desleal
* *Blablacar*
### Ligazóns externas
* Páxina oficial de Uber
Medicine

**Medicine** é unha banda estadounidense de rock alternativo formada nos Ánxeles no ano 1990 polo guitarrista e telista Brad Laner. É sobre todo coñecida polo seu cameo na película de 1994 *The Crow*, no cal interpretaban o tema "Time Baby II", aínda que no álbum da banda sonora está unha versión distinta titulada "Time Baby 3", unha canción que conta como vocalista invitada con Elizabeth Fraser de Cocteau Twins.

## Historia 
Medicine formouna o ex-batería de Savage Republic Brad Laner, baseandose nalgunhas gravación en 4 pistas nas que Laner estaba traballando en 1990. Despois de amosarlle esas cintas a representantes da industria musical, estes dixéronlle que se creaba unha banda que soase como as cintas podería conseguir un contrato discográfico. Laner entón montou un grupo con músicos da escena de Los Angeles. A primeiro formación de Medicine incluía a Laner, ao batería Jim Goodall (Severed Head in a Bag, Jon Wayne, Lopez Beatles), ao guitarrista Jim Putnam, ao baixista Eddie Ruscha e á vocalista Annette Zilinskas (membro orixinal de The Bangles). Zilinskas marchou antes de publicar oficialmente nada e foi substituída pola antiga cantante de Fourwaycross Beth Thompson. Baseándose na demo orixinal, a banda asinou con Creation Records, sendo o primeiro grupo estadounidense en facelo. Nos Estados Unidos Medicine asinou co selo de Rick Rubin, American Recordings, no ano 1992. Cun característico ton de guitarra, creado por Brad Laner ao pasar o seu instrumento por unha gravadora Yamaha de 4 pistas, a música de Medicine logrou distinguirse doutros grupos máis ambiguos do movemento shoegazing.

O seu primeiro álbum, *Shot Forth Self Living*, publicouse no ano 1992. Puido escoitarse en radios universitarias e tivo cobertura en publicacións alternativas, sendo incluso algúns dos seus vídeos emitidos na MTV.

O seu seguinte traballa, *The Buried Life*, lanzouse no ano seguinte e conseguiu unha maior atención por parte do gran público, incluída cobertura en revistas como *Creem*.

O terceiro álbum contou cunha nova formación, con Matt Devine e Justin Meldal-Johnsen substituíndo a Putnam e Ruscha respectivamente. Titulado *Her Highness*, editouse no ano 1995. A banda separaríase pouco despois da súa publicación.

Medicine reformouse brevemente en 2003, unicamente como un dúo composto por Laner e Shannon Lee, a filla do actor Bruce Lee. Nese ano publicaron o álbum *The Mechanical Forces of Love*.

O núcleo de Medicine, formado por Laner, Thompson e Goodall, reuniríase novamente en 2013 e asinaría un contrato co selo Captured Tracks. A banda publicou un novo álbum de estudio, *To the Happy Few*, en xullo dese ano, precedido polo sinxelo "Long as the Sun". En outubro de 2014 editarían o seu derradeiro traballo ata a data, *Home Everywhere*.

## Discografía 
## Véxase tamén 
### Ligazóns externas 
* Medicine Unofficial Website
* Medicine Article
* Lopez Beatles
Mancomunidade Filipina

A **Mancomunidade Filipina** ou **Estado Libre Asociado Filipino**, segundo tradución ao galego do termo inglés "*Commonwealth*" pola Constitución portorriqueña, foi a designación de Filipinas desde 1935 a 1946, cando o país formou unha mancomunidade cos Estados Unidos. Antes de 1935, Filipinas foi unha área insular non mancomunada e anteriormente un territorio dos Estados Unidos.

A creación da Mancomunidade ou Estado Libre Asociado, foi segundo a Lei de Independencia Filipina, popularmente coñecida pola Acta Tydings-McDuffie, unha institución provisional durante un período de dez anos, transcorrido o cal, seríalle concedida a plena independencia e soberanía.

Supuxo o fin da era colonial e un cambio na denominación do país, pasando do termo tradicional “as illas Filipinas” do período colonial, ao singular “Filipinas” que é un símbolo de unidade, soberanía e identidade nacional.

## Notas
Naked Raygun

**Naked Raygun** é unha banda estadounidense de punk rock/post-punk baseada en Chicago. Inicialmente estivo activa entre 1980 e 1992 e pasou posteriormente por varias reunións de curta vida. Naked Raygun volvería a reformarse totalmente en 2006.

## Discografía 
## Véxase tamén 
### Ligazóns externas 
* Páxina oficial
It (filme de 1990)

***It*** é un filme de terror sobrenatural baseado na novela homónima de Stephen King. A historia xira arredor da personaxe de *It*, unha forma de vida depredadora interdimensional que ten a habilidade de transformarse nos maiores medos da xente, permitíndolle aproveitar as fobias das súas vítimas. A meirande parte do tempo toma a forma dun sinistro e sádico pallaso chamado Pennywise the Dancing Clown.

É a primeira das dúas adaptacións que se fixeron da novela, sendo a outra adaptación de 2017.

## Personaxes 
* Richard Thomas como Bill Denbrough
** Jonathan Brandis como Bill Denbrough de neno
* John Ritter como Ben Hanscom
** Brandon Crane como Ben Hanscom de neno
* Annette O'Toole como Beverly Marsh
** Emily Perkins como Beverly Marsh de nena
* Richard Masur como Stanley Uris
** Ben Heller como Stanley Uris de neno
* Tim Reid como Mike Hanlon
** Marlon Taylor como Mike Hanlon de neno
* Harry Anderson como Richie Tozier
** Seth Green como Richie Tozier de neno
* Dennis Christopher como Eddie Kaspbrak
** Adam Faraizi como Eddie Kaspbrak de neno
* Michael Cole como Henry Bowers
** Jarred Blancard como Henry Bowers de neno
* Tim Curry como Pennywise

;Personaxes secundarias
* Olivia Hussey como Audra Phillips Denbrough
* Gabe Khouth como Victor Criss
* Drum Garrett como Belch Huggins
* Frank C. Turner como Alvin "Al" Marsh
* Terence Kelly como Oficial Nell
* Jay Brazeau como Derry Cab Driver
* Sheila Moore como Ms. Sonya Kaspbrak
* Tony Dakota como Georgie Denbrough
* Chelan Simmons como Laurie Anne Winterbarger
* William B. Davis como Mr. Gedreau
* Ryan Michael como Tom Rogan
* Laura Harris como Loni
* Garry Chalk como Coach
* Kim Kondrashoff como Joey

## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
The Prefects

**The Prefects** foi unha banda inglesa de punk rock procedente de Birmingham. Algúns dos seus membros formarían posteriormente The Nightingales. The Prefects foi unha das primeiras bandas de punk do Reino Unido.

## Discografía
Illa Vaqueriza

A **illa Vaqueriza** é unha pequena insua situada no esteiro do río Miño, entre a desembocadura do río Pego e a Ponte Internacional da Amizade, no concello pontevedrés de Tomiño. Ten unha lonxitude de 1168 metros e unha anchura de 131 metros, e está deshabitada.

A illa pertence a España, de onde se atopa máis preto, a 33 m. Está a 288 m da costa portuguesa.

## Notas 
## Véxase tamén 
### Outros artigos
* San Martiño de Figueiró
Central nuclear de Ascó

A **Central nuclear de Ascó** é unha central nuclear española situada no concello catalán de Ascó, na provincia de Tarragona, na marxe dereita do río Ebro.

Está formada por dous reactores, I e II, de auga a presión (PWR): un de 1032,5 MWe, e outro de 1027,2 MWe. O seu sistema de refrixeración consta dunha torre de tiro natural, dúas baterías de tiro forzado e do propio río Ebro.

O primeiro reactor empezou a operar en decembro de 1984 e o segundo en marzo de 1986.

A central nuclear de Ascó, xunto coa de Vandellòs, está xestionada pola Asociación Nuclear Ascó-Vandellòs, que está participada por Endesa e Iberdrola.

## Notas 
## Véxase tamén 
### Ligazóns externas 
* Visita á central nuclear de Ascó
* Endesa Educa: Funcionamento da central nuclear
Lupang Hinirang

O **Lupang Hinirang** (*Patria Adorada*) é o himno nacional de Filipinas.

## Contexto 
Foi creado como unha marcha instrumental, encargada por Emilio Aguinaldo, primeiro Presidente de Filipinas, a Julián Felipe para a proclamación da independencia filipina, o 12 de xuño de 1898.

## Historia 
O título orixinal en español foi *Marcha Filipina Magdalo.* Este cambiouse máis adiante a *Marcha Nacional Filipina*, no momento da súa adopción como Himno Nacional.

En agosto de 1899, o poeta e novo soldado José Palma escribiu un poema en español que se converteu na letra orixinal deste himno nacional. En 1938, o senador Camilo Osías e a estadounidense Mary A. Lane, traduciron a letra ao inglés, adoptándose esta versión como a oficial, baixo o nome de *The Philippine Hymn*.

Finalmente, durante a administración do presidente Ramón Magsaysay, o himno nacional foi traducido por Julián Cruz Balmaceda e Ildefonso Santos á súa lingua materna, o tagalo. Desde o 26 de maio de 1956 o himno nacional de Filipinas, *Lupang Hinirang*, cántase oficialmente en tagalo. Tras outras revisións de menor importancia, feitas en 1966, esta é a versión final que está en uso actualmente.

O Acto Republicano N.º 8491 prohibe que o himno nacional se interprete noutro idioma que non sexa o tagalo. Con todo, resístese a lei polos que falen outros idiomas filipinos.

## Letra 
A letra do himno, en castelán, inglés e filipino tiveron status oficial ao longo da historia de Filipinas. Porén, na actualidade tan só a versión en filipino está recoñecida por lei. En 1998 publicouse a lei segundo a cal "o himno nacional debe ser interpretado sempre na lingua nacional dentro ou fora do país; a violación desta lei e sancionable cunha multa e pena de cárcere".

## Notas 
## Véxase tamén 
### Ligazóns externas 
* Youtube.com - Himno nacional filipino interpretado na súa versión orixinal.
Central nuclear de Cofrentes

A **Central nuclear de Cofrentes** é unha central nuclear española de xeración eléctrica do tipo BWR-6 situada no concello de Cofrentes, na provincia de Valencia. Está construída na marxe dereita do río Xúcar, do que toma auga para a refrixeración.

Entrou en servizo o 14 de outubro de 1984 cunha potencia instalada de 992 MWe. Mediante melloras introducidas conseguiuse ampliar a potencia progresivamente, primeiro ata o 110 % (1092 MWe), e logo ata o 111,85 % actual, o que equivale a 1110 MWe, permitindo abastecer a practicamente todo o consumo doméstico das familias da Comunidade Valenciana.

É propiedade ao 100% de Iberdrola.

## Notas 
## Véxase tamén 
### Ligazóns externas 
* Sitio web oficial da Central nuclear de Cofrentes
Soft Cell

**Soft Cell** foi un dúo inglés de synthpop que se fixo famoso a comezos dos anos 80. Está composto polo vocalista Marc Almond e o instrumentista David Ball. O grupo é coñecido principalmente pola súa versión de 1981 do tema "Tainted Love" (que foi número 8 nos Estados Unidos, e polo seu álbum de estrea do mesmo ano *Non-Stop Erotic Cabaret*.

No Reino Unido tiveron dez éxitos *Top 40*, incluídos "Tainted Love" (nº 1), "Torch" (nº 2), "Say Hello, Wave Goodbye" (nº 3), "What!" (nº 3) e "Bedsitter" (nº 4), ademais de ter catro álbums no *Top 20* entre 1981 e 1984. En 1984 Soft Cell separouse, pero reformaríase de 2001 a 2004 para xirar e gravar novo material, publicando o seu quinto álbum, *Cruelty Without Beauty*, en 2002.

Cancións de Soft Cell foron versionadas por varios artistas, como Nine Inch Nails, David Gray, Nouvelle Vague, Marilyn Manson ou A-ha. O seu tema "Memorabilia" foi recoñecida como un pioneiro do techno de sintetizadores. O dúo vendeu ao redor de 10 millóns de discos en todo o mundo.

## Discografía 
## Véxase tamén 
### Ligazóns externas 
* [ Páxina oficial]
Cofrentes

250px|thumb|Castelo de Cofrentes
**Cofrentes** é un concello español da Comunidade Valenciana, pertencente á provincia de Valencia. Atópase na comarca do Valle de Cofrentes. Tiña en 2015 unha poboación de 1.097 habitantes.

Atópase na confluencia dos ríos Xúcar e Cabriel, na zona montañosa do oeste da provincia de Valencia, no límite coa provincia de Albacete.

A súa economía baséase na agricultura e gandería, aínda que cunha evolución cara ao turismo, grazas á existencia do Balneario Hervideros de Cofrentes, o máis importante da Comunidade Valenciana. A actividade económica desta poboación xira tamén arredor da central nuclear de Cofrentes.

## Véxase tamén 
### Ligazóns externas 
*Sitio web do concello
Central nuclear de Santa María de Garoña

A **central nuclear de Santa María de Garoña** é unha central nuclear española de xeración eléctrica do tipo BWR que tiña unha potencia instalada de 460 MW. Situada en Santa María de Garoña, no concello de Valle de Tobalina (Burgos), foi inaugurada en 1970 e cesou a súa actividade o 16 de decembro de 2012.

A produción de Garoña adoitaba ser de contorna 3.500 - 3.700 GWh ao ano (aproximadamente 90% de carga). En 2011, a produción foi de 3.742 GWh, supoñendo o 6,5 % do total de produción nuclear nacional e o 1,4 % do total eléctrico producido nacional.

## Notas 
## Véxase tamén 
### Ligazóns externas 
*Sitio web oficial
Central nuclear de Trillo

A **central nuclear de Trillo** é unha central nuclear española situada no enclave de Cerrillo Alto, no concello de Trillo (Guadalaxara). Está situada xunto ao río Texo.

Dispón dun reactor de auga a presión (PWR) cunha potencia instalada de 1.066 MWe. O seu reactor pertence á chamada terceira xeración de reactores.

O seu axuste á rede deuse o 23 de maio de 1988 sendo a última central nuclear en entrar en funcionamento en España. O 22 de abril de 2013 alcanzáronse os 200 GWh de produción acumulada.

Está operada pola sociedade Centrales Nucleares Almaraz-Trillo (CNAT), que xestiona tamén a Central nuclear de Almaraz, participada por Iberdrola (48%), Unión Fenosa (34,5%), Hidroeléctrica del Cantábrico - EDP(15,5%) e Nuclenor (2%).

## Notas 
## Véxase tamén 
### Ligazóns externas 
* Sitio web da Central Nuclear de Trillo
Trillo, Guadalaxara

**Trillo** é un concello español situado na provincia de Guadalaxara a beiras do río Texo na comarca de La Alcarria. Tiña en 2015 unha poboación de 1.436 habitantes.

Ademais da capital municipal, forman parte de Trillo como pedanías Azañón, Morillejo, La Puerta e Viana de Mondéjar.

A construción da central nuclear de Trillo, inaugurada en 1987, supuxo a revitalización económica do municipio. É a central nuclear máis moderna de España.

## Véxase tamén 
### Ligazóns externas 
*Sitio web do concello
Envellecemento da poboación

[miniatura|350px|Media de idade no mundo no ano [2001.]]
O **avellentamento** ou **envellecemento da poboación** é un termo empregado en demografía para se referir á mudanza na estrutura das idades dunha poboación, caracterizado por un escaso número de individuos comprendidos entre idades infantís e xuvenís, e predominando pola contra idades maduras e lonxevas.

O avellentamento da poboación é característico da segunda transición demográfica, e é consecuencia directa dos cambios socioeconómicos que permiten unha maior supervivencia xeracional (mellora na alimentación, melloras hixiénicas e sanitarias, mellores atencións e coidados, e en definitiva un aumento xeral na calidade de vida).

O aumento da esperanza de vida ten medrado en numerosos países de xeito substancial, feito que produce, por vez primeira na historia da humannidade, un predominio da poboación madura con respecto á poboación nova, en parte consecuencia do éxito das políticas de saúde pública e do desenvolvemento socioeconómico. Tamén a mellora nas cifras de mortalidade infantil influíu no avellentamento da poboación, xa que parte da poboación que antes morría no parto, nos primeiros meses de vida, na infancia ou na xuventude, agora sobrevive durante moitos anos.

## Notas
## Véxase tamén
### Outros artigos
* Avellentamento humano
* Avellentamento da poboación galega
* Revolución reprodutiva
* Pirámide de poboación
* Infrapoboación
* Inverno demográfico

### Ligazóns externas
*
2044

**2044** (MMXXIV) será un ano bisesto comezado en venres no calendario gregoriano.

## Véxase tamén 
### Outros artigos 
* Historia ano a ano
Capcir

[250px|miniatura|Vista de [Les Angles.]]
O **Capcir** é unha comarca situada no sur de Francia, no departamento de Pireneos Orientais, na rexión de Languedoc-Rosellón. Forma parte da Cataluña Norte. A súa capital é Formiguères.

Ata a firma do Tratado dos Pireneos formou parte de Cataluña, e máis concretamente do condado de Cerdaña. Limita ao norte cos departamentos de Aude e Ariège. Está situada ao nordés da Alta Cerdaña e ao noroeste do Conflent. O río Aude régaa de sur a norte. Mantén certo pouso lingüístico e cultural cataláns a pesar da prohibición da devandita lingua en documentos oficiais so pena de invalidar o contido imposta por Lois XIV de Francia.

O Capcir forma unha meseta situada a 1500 metros de media, e é a ligazón entre o alto val do Aude e a Cerdaña. Esta comarca, rural ata hai pouco, creceu considerablemente durante o últimos corenta anos, grazas ao seu atractivo turístico. O Capcir ten dous sobrenomes: o Pequeno Canadá ou a Pequena Siberia. Isto dá unha idea do clima que ás veces pode haber no inverno. O nome de Siberia parece particularmente apropiado porque o Capcir representa un dos últimos refuxios en Europa occidental dunha planta ártica, a *Ligularia sibirica*.

Está formada polas comunas de Les Angles, Fontrabiouse, Formiguères, La Llagonne, Matemale, Puyvalador e Réal.

## Véxase tamén 
### Outros artigos
*Cataluña do Norte
Avellentamento da poboación galega

O **avellentamento da poboación galega** é un proceso demográfico que afecta ao territorio galego desde finais do século XX. Consiste no paseniño e progresivo envellecemento da poboación, de xeito que aumentan os individuos comprendidos entre idades maduras e anciás, e minguan os suxeitos en idade infantil e xuvenil. A partir de 1975 a poboación galega comezou a presentar un declive demográfico, de xeito que en 1986 o saldo de poboación tornouse negativo, isto é, foi o primeiro ano no que morreron máis galegos dos que naceron. En 2014 o 23,1% dos galegos superaba os 65 anos de idade, e as previsións do Instituto Nacional de Estadística debullan que hanse perder 300.000 habitantes até o 2044.

Ademais do avellentamento característico das sociedades occidentais, producido por un aumento da calidade e da esperanza de vida, así coma na mellora e potenciación de programas de saúde pública, en Galicia existen outros factores endémicos que agravan a situación de envellecemento. O éxodo rural ou a emigración son algúns dos problemas cos que a sociedade galega veu combatendo nas últimas décadas.

## Causas
Desde finais do século XIX e durante o século XX, Galicia viuse inmersa nun proceso de perda de habitantes por mor da emigración económica cara a diferentes lugares, coma o continente americano (en especial Arxentina, México, Cuba), Europa ou outros territorios de España. Dita perda de poboación implicou unha diminución substancial con respecto ao resto do territorio español, que perdía poboación a un ritmo moito menor. Así, durante o século XX a Comunidade Autónoma de Galicia foi perdendo poboación relativa con respecto á poboación total española.

En 1857 a densidade de poboación en Galicia era a maior de todas as rexións do país, e Galicia representaba o 11,49% da poboación española. Con todo, no 2006, só o 6,19% dos españois residía nesta comunidade autónoma. 

## Notas
## Véxase tamén
### Outros artigos
* Envellecemento da poboación
* Inverno demográfico
### Ligazóns externas
* Crónica de un envejecimiento anunciado: Galicia 2015-2030 XVI Congreso Nacional de Poboación. Sevilla, 2014 .
Illa Canosa

**Illa Canosa** é unha pequena insua situada no esteiro do río Miño. Parte pertence á parroquia civil de Salcidos do concello da Guarda e parte á parroquia civil de San Miguel de Tabagón do concello do Rosal. Ten unha lonxitude de 1168 metros e unha anchura de 131 e está deshabitada.

Na década dos anos 30 foi empregada como campo de aviación. O descubridor das cualidades da illa Canosa como campo de aviación foi Nemesio Álvarez Sánchez.
## Galería de imaxes 

Ficheiro:Parte de Tarás ou Baixo Minho (1714).jpg|Illa Canosa nun mapa de 1714.
Ficheiro:Parte de Tarás ou Baixo Minho (1732).jpg|A illa nun mapa de 1732.

## Notas 
## Véxase tamén 
### Outros artigos
* Illa Vaqueriza
Emilio Méndez Brandón

**Emilio Méndez Brandón**, finado en Santiago de Compostela  o 13 de maio de 1921, foi un avogado e político galego.

## Traxectoria 
Sobriño de Daniel Modesto Brandón e irmán de Eduardo Méndez Brandón. Avogado en Santiago de Compostela, foi concelleiro e síndico republicano na última década do século XIX. Fundou e dirixiu o xornal compostelán *El Boletín del Pueblo* ata o 25 de xuño de 1889, en que foi substituído polo tamén avogado Manuel García de Castro. Era propietario dunha casa situada a carón de San Domingos de Bonaval.

## Vida persoal 
Casou con Valentina Bartolomé González e foi pai de Emilio Méndez-Brandón Bartolomé.

## Notas
Victor Prosch

**Ferdinand Victor Alphons Prosch**, tamén coñecido como **Victor Prosch**, nado o 25 de novembro de 1820 en Copenhague e finado na mesma cidade o 29 de xullo de 1885, foi un veterinario, biólogo e malacólogo dinamarqués.

Foi prospector do Museo de Zootomía da Universidade de Copenhague.

## Honras 
En 1962 o seu compatriota o ictiólogo Bent J. Muus nomeou a subespecie *Bathypolypus arcticus proschi* na súa honra.

## Abreviatura 
A abreviatura **Prosch** emprégase para recoñecer a  como autoridade na descrición e taxonomía en zooloxía.

## Bibliografía 
* Biografía
Barysaŭ

**Barysaŭ** (en belaruso *Бары́саў*, baˈrɨsaw (AFI); en ruso *Бори́сов*, bɐˈrʲisəf (AFI)) é unha cidade de Belarús. Está situada xunto ao río Berézina, na rexión de Minsk. Tiña uns 147.381 habitantes, segundo o censo do 2009 no país. A cidade é a capital do distrito homónimo.

## Notas
Rexión de Zumpango

A **Rexión de Zumpango** ou **XVI Rexión de Zumpango**, é unha rexión histórica do Estado de México definida trala división territorial de México en 1824 e demarcada polo goberno do estado de México en 1999. A rexión está formada por sete concellos, a cabeceira rexional é a cidade de Zumpango de Ocampo.

## Demografía 
A rexión está dividida por 7 concellos.

## Notas 
## Véxase tamén 
### Outros artigos
* Estado de México
Rexión de Minsk

A **rexión de Minsk** (en belaruso *Мінская вобласць*) é unha das seis rexións de Belarús.

## Divisións administrativas 
A rexión divídese administrativamente en 22 distritos, 307 selsovets, 22 cidades, 8 municipios e 20 asentamentos urbanos.

### Distritos da rexión de Minsk 
Os 22 distritos da rexión de Minsk son os seguintes:

* Distrito de Barysaŭ - centro administrativo: Barysaŭ
* Distrito de Byarezin - centro administrativo: Berazino
* Distrito de Červyen - centro administrativo: Červyen
* Distrito de Dzyaržynsk - centro administrativo: Dzyaržynsk
* Distrito de Kleck - centro administrativo: Kleck
* Distrito de Kapyl - centro administrativo: Kapyl
* Distrito de Krupki - centro administrativo: Krupki
* Distrito de Lahoysk - centro administrativo: Lahoysk
* Distrito de Lyuban - centro administrativo: Lyuban
* Distrito de Minsk - centro administrativo: Minsk
* Distrito de Myadzyel - centro administrativo: Myadzyel
* Distrito de Maladzyečna - centro administrativo: Maladzyečna
* Distrito de Nesviž - centro administrativo: Nesviž
* Distrito de Pukhavičy - centro administrativo: Maryina Gorka
* Distrito de Sluck - centro administrativo: Sluck
* Distrito de Smalyavičy - centro administrativo: Smalyavičy
* Distrito de Salihorsk - centro administrativo: Salihorsk
* Distrito de Staryye Darohi - centro administrativo: Staryye Darohi
* Distrito de Stoŭbcy - centro administrativo: Stoŭbcy
* Distrito de Uzda - centro administrativo: Udza
* Distrito de Vileyka - centro administrativo: Vileyka
* Distrito de Valožyn - centro administrativo: Valožyn

## Véxase tamén 
### Ligazóns externas 
* Páxina web oficial  .
* Minsk Region – The Heart Of Belarus
Mesonychoteuthis hamiltoni

***Mesonychoteuthis hamiltoni*** é unha especie de molusco cefalópodo da superorde dos decapodiformes, orde dos egópsidos e familia dos cranquíidos,  a única do xénero *Mesonychoteuthis*,

## Notas 
## Véxase tamén 
### Outros artigos 
* Cefalópodos
* Egópsidos
* Cranquíidos

### Ligazóns externas 
* "Biology and ecology of the world’s largest invertebrate, the colossal squid (Mesonychoteuthis hamiltoni): a short review", artigo no Polar Biology .
* "Encontran unha lura colosal, artigo no sitio web Axxon.com.ar .
* "Gran cantidade de información acerca da lura colosal", artigo no sitio web Tonmo .
* "Otro ejemplar encontrado en la Antártida", artigo no diario *El Universal* (México) .
Distrito de Barysaŭ

O **distrito de Barysaŭ** (en , *Barysaŭski rajon""*; en , *"Borisovskii raion"*) é un distrito *(rajon)* da rexión de Minsk, en Belarús. O centro administrativo do distrito é a cidade de Barysaŭ. A poboación estimada en 2009 era duns 188.142 habitantes.

## Véxase tamén 
### Ligazóns externas 
* Páxina web oficial
Urica

**Urica** é a capital da parroquia do mesmo nome situada a 45&nbsp;km ao sueste do poboado de Santa Inés, no estado Anzoátegui en Venezuela.

Localízase nas coordenadas xeográficas: 09° 43’ 00” de latitude Norte e 64° 00’ 30” de Lonxitude Oeste. Foi fundada polos españois a mediados do século XVIII sobre unha planicie bañada polas augas do Río Urica e o Río Amana, rodeada dos sitios de cría pecuaria de maior fama en Anzoátegui e coñecida como gran produtora de froitos menores.

Nesta poboación tiveron lugar memorables accións de guerra tales como as de José Félix Ribas e José Francisco Bermúdez contra José Tomás Boves. O 12 de setembro de 1814 deuse a Batalla de Curareque; o 5 de decembro dese mesmo ano a soada Batalla de Urica na que morreu Boves e por iso ten a súa tumba na vila. O 27 de abril de 1870 deuse a Batalla de Altagracia, e o 20 de febreiro de 1902, a batalla da Ponte.

En 1879, por disposición do Congreso Nacional da República, é creado o Grande Estado de Oriente, cuxa capital sería Urica. Esta división político territorial que, no seu momento estivo conformado polos actuais estados Anzoátegui, Sucre e Monagas, mantívose vixente até 1881 cando recibiu o nome de Estado Bermúdez, para, en 1898, finalmente adoptar a denominación de Estado Sucre.
Dozer

**Dozer** é unha banda de stoner rock sueca procedente da cidade de Borlänge e fundada no ano 1995.

## Historia 
### Inicios 
Despois da súa fundación en 1995, Dozer comezou a tocar en centros xuvenís locais e a actuar de abreconcertos dalgúns grupos que pasaban pola súa cidade natal. En 1998 a banda gravou un EP compartido co grupo estadounidense Unida. O EP foi orixinalmente editado polo selo MeteorCity e foi reeditado en 2005.

### Chegada ao éxito 
Intentando asegurar un contrato discográfico enviaron unha cinta demo a Man's Ruin Records, un selo moi influente na escena do stoner rock da época. Frank Kozik, o dono de Man's Ruin, quedou realente impresionado e a banda rapidamente gravou un álbum. No ano 2000 Dozer publicou o seu álbum de estrea, *In The Tail of a Comet*, que foi gravado por só 500 dólares. O seu segundo traballo, *Madre De Dios*, foi publicado a través de Man's Ruin en 2001, xunto cunha versión en vinilo lanzada por Molten Universe. Man's Ruin Records botaría o peche pouco despois desa edición.

Para o seu terceiro disco o grupo traballou co produtor sueco Chips Kiesbye, coñecido polo seu traballo con bandas como The Hellacopters. *Call It Conspiracy* apareceu no ano 2003 a través do selo local Molten Universe e foi ben recibido polos medios. Pouco despois do lanzamento do álbum Erik Bäckwall deixou o grupo e foi substituído por Karl Daniel Lidén de Demon Cleaner. nese tempo Dozer tamén rodou un vídeo para o sinxelo "Rising".

### Tempos recentes 
En 2005 Dozer gravou o seu cuarto álbum, *Through The Eyes Of Heathens*, nos Seawolf Studios en Helsinqui. O disco foi publicado a través de Small Stone Records, selo co que a banda asinara anteriormente ese mesmo ano. O álbum inclúe o tema "Until Man Exists No More" que conta coas voces de Troy Sanders de Mastodon. A comezos de 2006 Lidén deixou a banda e foi substituído por Olle Mårthans.

Dozer publicou o seu quinto álbum, *Beyond Colossal*, a finais do ano 2008, ao que lle seguiu unha pequena xira por Europa. Dozer adoita saír de xira frecuentemente e ten realizados máis de 300 concertos xunto con bandas como Mastodon, Rollins Band, Hellacopters, Spiritual Beggars, Clutch, Unida, Zeke, Nebula ou Entombed.

En novembro de 2009 Dozer tocou o que, segundo o seu guitarrista Tommi Holappa, podería ter sido o seu derradeiro concerto. A banda entrou nun hiato indefinido debido a que o vocalista Fredrik Norden regresou aos seus estudos, continuando o resto dos membros traballando cos seus proxectos paralelos. O 21 de novembro de 2012 a banda anunciou a través da súa web a súa volta á actividade.

## Discografía 
## Véxase tamén 
### Ligazóns externas 
* Páxina oficial
Manuel Barreiro Álvarez

**Manuel Barreiro Álvarez**, nado en Baiona o 23 de outubro de 1880 e finado en Baiona o 13 de xullo de 1940, foi un militar condecorado coa Cruz Laureada de San Fernando, a Cruz de María Cristina e a Placa de San Hermenegildo e alcalde de Baiona dende o seis de febreiro de  1924 ata a súa dimisión en xuño de 1925. Foi nomeado fillo predilecto de Baiona en 2013, a título póstumo.

## Traxectoria 
Naceu nunha acomodada familia baionesa, iniciando os estudos no colexio de San Cosme e San Damián, e despois  o bacharelato en Vigo, no colexio dos Xesuítas. Aos dezaoito anos ingresou na Academia Militar de Enxeñeiros de Guadalajara. A súa paixón pola aeronáutica fíxoo solicitar a realización dun curso de piloto de aeroplano. Saíu da escola de Aerostación de Guadalajara en 1905 con grao de tenente e pasou por varios destinos ata que en 1911 foi ascendido a capitán de enxeñeiros. Dous anos despois formou parte da primeira escuadra de aeroplanos que no mundo participou nunha ofensiva bélica, de ocupación española no norte de África. As súas operacións duraron entre o 3 de novembro e o 19, data na que el e o seu compañeiro de biplano, Julio Ríos, foron alcanzados e feridos de bala polo inimigo en Monte Cónico en Marrocos. Pese aos contratempos remataron con éxito a súa misión. Por isto lles concederon a Cruz de Primeira Clase de María Cristina. Un ano despois, nun acto no colexio dos Xesuítas de Vigo recibiría de mans do rei Afonso XIII a Cruz Laureada de San Fernando que xa fora concedida en 1922.

En 1924 o delegado gobernativo Gil de Arévalo preside o pleno municipal cesando o anterior alcalde José Martínez Barros por non ser elixido de forma legal. Tras o cesamento nomearon como alcalde a Manuel Barreiro Álvarez por unanimidade. O seu paso pola alcaldía baionesa foi breve. En xuño de 1925 presentou a súa dimisión por discrepancias con distintos concelleiros e a Xunta Local de Repartimento.

## Véxase tamén 
### Outros artigos 
* Guerra do Rif
Festas de interese turístico de Galicia

A seguinte é unha lista de **festas de interese turístico** de Galicia. Trátase dunha denominación honorífica outorgada a festexos ou acontecementos que se celebran en Galicia e que ofrecen interese real desde o punto de vista turístico. A declaración de **Festas de Interese Turístico Galego** é un nomeamento outorgado polo Consello da Xunta de Galicia a través dunha proposta por parte da Consellería de Economía e Industria.

As Festas de Interese Turístico Nacional e de Interese Turístico Internacional, son declaradas pola Secretaría de Estado de Turismo, dependente do Ministerio de Industria.

## Festas de interese turístico internacional 
Hai nove festas de Interese Turístico Internacional.

|}

## Festas de interese turístico nacional 
|}

## Festas de interese turístico 
|}

## Notas 
## Véxase tamén 
### Outros artigos 
* Festas de interese turístico nacional de España
* Festas de interese turístico internacional de España
* Galería de imaxes de festas de Galicia
### Ligazóns externas 
* Festas de interese turístico en Galicia
* 
* Decreto 4/2015, do 8 de xaneiro, polo que se regula a declaración de festas de interese turístico de Galicia
Club Deportes Concepción

O **Club Deportes Concepción** é un club de fútbol chileno da cidade de Concepción. Foi fundado o 24 de febreiro do 1966. Actualmente compite na Primeira B de Chile.

## Xogadores 
### Cadro actual 
O cadro actual de xogadores destacados é o seguinte:

*  Osvaldo "Pata Bendita" Castro
*  Vicente Cantatore
*  Fernando "Palito" Cavaleri
*  Carlos Fernando Navarro Montoya
*  Daniel Morón
*  Mario Osbén
*   Mario Vener
*  Nicolas "El Loco" Villamil

## Véxase tamén 
### Ligazóns externas 
* Páxina oficial do club
Club Atlético Rosario Central

O **Club Atlético Rosario Central** é un club de fútbol arxentino da cidade de Rosario na provincia de Santa Fe. Foi fundado o 24 de decembro de 1889 e a súa principal actividade deportiva é o fútbol. A institución conta cuns 63.000 socios e compite na Primeira División da Arxentina.

## Palmarés 
* **1 Copa Conmebol**: 1995
* **4 Liga arxentina de fútbol**: Nacional 1971, Nacional 1973, Nacional 1980, 1986/87

## Estadio 
Rosario Central xoga no estadio Gigante de Arroyito, situado no barrio de Lisandro de la Torre, ao nordeste de Rosario. Ten unha capacidade duns 41.654 espectadores.

## Xogadores 
### Cadro actual 
O cadro actual de xogadores destacados é o seguinte:

## Véxase tamén 
### Ligazóns externas 
* Páxina oficial do club 
* Canalla.com
Kevin Hart

**Kevin Hart**, nado en Filadelfia, Pensilvania o 6 de xullo de 1979, é un actor e comediante estadounidense.

## Traxectoria 
Hart naceu en Filadelfia, Pensilvania. Graduouse no George Washington High School e asistiu á Universidade Temple durante dous anos.

Para lograr o éxito na súa rexión, renunciou ao seu traballo como vendedor de zapatos e embarcouse na carreira de comediante. As súas actuacións levárono a estar en películas, como *The 40-Year-Old Virgin*, *Soul Plane*, *Paper Soldier*, *Scary Movie 3*, *Along Came Polly*, *Scary Movie 4*, *Death at a Funeral*, *Little Fockers*, *Not Easily Broken*, e *One Day in Jersey*.

En 2008, Hart apareceu no vídeo de Three 6 Mafia para "Lolli Lolli (Pop That Body)" e en 2009, Hart apareceu nunha serie de anuncios de eBay. Ese mesmo ano interpretou o feiticeiro Zezelryck na serie de televisión *Kröd Mändoon and the Flaming Sword of Fire*.

Fixo varias actuacións ao vivo de comedia en especiais de televisión para Comedy Central, incluíndo ''I'm a Grown Little Man* e *Seriously Funny.* En 2010, Hart apareceu nos anuncios de Air Jordan con Dwyane Wade. Hart é idolatrado polo seu compañeiro Mike Benner.

O 6 de setembro de 2012 foi o anfitrión dos premios MTV Vídeo Music Awards 2012, que realizou a súa cerimonia no Staples Center dos Ánxeles.

Participa no segundo disco en solitario de Romeo Santos, Formula Vol.2.

## Vida persoal 
Hart casou con Torri Hart en 2003. En marzo de 2005 naceu a súa filla Heaven Leigh (pronunciado Heavenly) Hart. Como se revelou en *The 40-Year-Old Virgin*, el comentou medio de broma que non quere que se converta "nunha bailarina de striptease". O 18 de febreiro de 2008, naceu Hendrix Hart. En 2010, Hart separouse legalmente da súa esposa, quen tamén fai xiras de *stand-up'' con el.

É amigo de Anthony Anderson.

## Filmografía 
## Notas
Step Brothers

***Step Brothers*** é unha película de 2008 dirixida por Adam McKay e protagonizada por Will Ferrell e John C. Reilly.

## Sinopse 
miniatura|Ferrell en 2013.
Aínda que Brennan Huff (Will Ferrell) ten case corenta anos, segue vivindo coa súa nai Nancy (Mary Steenburgen) e confórmase con conseguir, de cando en vez, empregos esporádicos. Dale Doback (John C. Reilly), é un parado profesional de corenta anos que vive co seu pai, Robert (Richard Jenkins). Cando Nancy e Robert casan, os dous parasitos vense obrigados a compartir casa, pero, debido ao seu narcisismo e á súa agresiva preguiza establécese entre eles unha competencia que chega a enturbar a relación entre os seus pais

## Véxase tamén 
### Ligazóns externas 
* 
* *Step Brothers * en Metacritic .
* *Step Brothers* en Box Office Mollo .
Parque Punta Herminia

O **Parque Punta Herminia** é un parque da cidade da Coruña, situado na punta homónima, preto da Torre de Hércules. O parque está incluído na área Patrimonio Mundial da Humanidade.

En xuño de 2017 solicitouse dende o concello a declaración como espazo natural de interese local xunto coa contorna da Torre de Hércules, aceptada de xeito provisional o 14 de xaneiro de 2020 e confirmada en xuño de 2025.oficializada en 2025.

## Descrición 
miniatura|Placa coa data da inauguración
miniatura|Petróglifos
O parque sitúase nunha área que foi empregada como polvoreira militar. O Ministerio de Defensa vendeu a zona ao concello da Coruña na década de 1980 e en 2003 aprobouse o investimento para convertelo nun parque público. Foi inaugurado o ano seguinte.

No seu interior atópase a rocha chamada Monte dos Bicos, na que Francisco Mª de la Iglesia descubriu petróglifos en 1895. O estado de conservación dos gravados é malo debido á erosión e os impactos de bala que recibiron no tempo no que o parque foi zona militar.

A escultura "Caracola", de Moncho Amigo, forma parte do Parque escultórico da Torre de Hércules.

## Historia 
A proximidade á prisión provincial converteu punta Herminia, como o campo da Rata, nun lugar habitual para os fusilamentos que se realizaron despois da sublevación do 18 de xullo de 1936. Entre os que foron asasinados neste lugar estiveron Alfredo Suárez Ferrín, Francisco Pérez Carballo, Ramón Maseda Reinante e os irmáns Bebel e France García García.

## Servizos 
O parque ten xogos de madeira para nenos e sendeiros. Ten ademais miradoiros e lugares para a observación das aves.

## Notas 
## Véxase tamén 
### Ligazóns externas 
* Parque Punta Herminia
* La bitácora digital de Jorge Mariñas
* Roteiro pola Coruña mariñeira con Xurxo Souto
Port Ainé

**Port Ainé** é unha estación de esquí alpino situada no Pireneo Catalán, concretamente no concello de Rialp, na comarca do Pallars Sobirà, na provincia de Lleida.

Nos últimos anos fusionouse con Espot Esquí e Tavascan Pleta del Prat e crearon o dominio esquiable Gran Pallars, que aglutina as tres estacións abertas na comarca.

## Véxase tamén 
### Ligazóns externas 
*Sitio web oficial
Campo Municipal Ponte dos Brozos

O **Campo Municipal Ponte dos Brozos** é unha instalación deportiva dedicada á práctica do fútbol situada nunha área de equipamento deportivo e de educación do Polígono Industrial de Sabón, Arteixo. O seu propietario é o Concello de Arteixo e nel xoga os seus partidos como local o Atlético Arteixo.

Dispón dun terreo de xogo de herba natural de 100 x 62 metros; conta ademais cunha bancada cuberta con capacidade para unhas 2.000 persoas, aparcadoiro e outro campo anexo de herba artificial.

## Notas